English: I hear the concerns about 'Brexit and our land'. Of course, the best way to mitigate those concerns is to not have Brexit in the first place, but there we are; that's for another statement, I suppose. I don't need anybody to tell me how bad a 'no deal' Brexit would be for Wales. I'm in the same camp as the Minister; I've been pretty clear about that from day one, and I have to say, in thanking you for the statement today, it's quite thorough in outlining some of the key concerns and issues and impacts, but I - . And whilst you're saying that you're on it, that you're on the case in terms of trying to mitigate some of those, I'm not seeing, actually, many concrete outcomes in terms of what is happening, other than, 'Trust me, we're on it.' So, my first question to you, given that the EU, of course, regulates the air we breathe, the food we eat, the water we drink - you know, it is quite important - how confident are you that what needs to be done will have been done in time, in relation to mitigating all of the risks that come from a 'no deal' scenario? I think that was a key message I was hoping to see in your statement. I don't, so maybe you could maybe give us your assurances that you will get there in time, as difficult as it might be. But of course, achieving that, as you say in your statement, does mean working closely with other devolved administrations and the UK Government. I'm just wondering how, in this current climate, you're ensuring that the Welsh voice is heard in those discussions, because, you know, I'm not full of confidence that, even if it is being heard, it's being listened to. If there are disagreements about some proposals, how do you resolve those? My fear is that, too often, the UK Government might be pulling rank in a way that works against Welsh interests. The Prime Minister did say yesterday that the devolved administrations would have a more prominent role to play. I'm just wondering how you envisage that happening in reality. Two years ago, you said that UK Government Ministers felt they had, and I quote, 'magic powers', over Welsh agriculture, despite it being a devolved matter. You said you made it clear that there can be no imposition. Well, I'm just wondering what part are you playing, then, in the discussions on the new trading agreement between the UK and New Zealand, because by your own admission, an influx of New Zealand lamb would - in your own words 'absolutely destroy the Welsh lamb industry.' Now, particularly within the context of a 'no deal' Brexit, I think the impact doesn't bear thinking about. So, when you come to these arrangements with the UK Government, of course, timing and time pressures mean that you, very often, have to subvert the normal scrutiny procedures that we have here in the Assembly. So, what assurances can you give ourselves as opposition Assembly Members, and your own backbench Members as well, that we will be able to properly scrutinise your decisions and hold you accountable in a way that allows us to fulfil our duties and obligations as Assembly Members? And two very short points to close - although they're very, very important points. In any post-Brexit scenario, but particularly within a 'no deal' context, what plans does the Government have to maximise the domestic market for Welsh produce? And I'm thinking particularly of public procurement, because we've been talking about this for many, many years. We still haven't got to a point where we feel that the Welsh pound is working as hard as it can in the interests of Wales, and, of course, it'll need to work harder than ever in this kind of scenario. Finally, on environmental governance, last year you told the Climate Change, Environment and Rural Affairs Committee that you would - and I quote 'take the first proper legislative opportunity to enshrine the environmental principles into law and close the governance gap.' Well, clearly, the clock is now ticking louder than ever, and I'm just wondering if you could give us an update on how you intend to plug that gap in the short space of time that we now have left, potentially.
Welsh: Rwy'n clywed y pryderon ynghylch 'Brexit a'n tir'. Wrth gwrs, y ffordd orau o leddfu'r pryderon hynny yw peidio â chael Brexit yn y lle cyntaf, ond dyna ni; mae hynny ar gyfer datganiad arall, mae'n debyg. Nid wyf i angen i neb ddweud wrthyf i pa mor wael fyddai Brexit 'dim cytundeb' i Gymru. Rwyf o'r un farn â'r Gweinidog; rwyf i wedi bod yn eithaf eglur ynghylch hynny o'r diwrnod cyntaf un, ac mae'n rhaid i mi ddweud, wrth ddiolch i chi am y datganiad heddiw, ei fod yn eithaf trylwyr o ran amlinellu rhai o'r prif bryderon a phroblemau ac effeithiau, ond - . Ac er eich bod chi'n dweud eich bod chi'n brysur, eich bod chi'n brysur gyda'r mater o geisio lliniaru rhai o'r rheini, nid wyf i'n gweld, a dweud y gwir, llawer o ganlyniadau cadarn o ran yr hyn sy'n digwydd, heblaw, 'Ymddiriedwch ynof i, rydym ni'n gweithio ar y mater.' Felly, fy nghwestiwn cyntaf i chi, o gofio bod yr UE, wrth gwrs, yn rheoleiddio'r aer yr ydym ni'n ei anadlu, y bwyd yr ydym ni'n ei fwyta, y dŵr yr ydym ni'n ei yfed - mae'n eithaf pwysig, wyddoch chi - pa mor hyderus ydych chi y bydd yr hyn y mae angen ei wneud wedi cael ei wneud mewn pryd, o ran lliniaru'r holl risgiau a ddaw o senario 'dim cytundeb'? Rwy'n meddwl bod honno'n neges allweddol yr oeddwn i'n gobeithio ei gweld yn eich datganiad. Nid wyf i'n ei gweld, felly efallai y gallech efallai roi eich sicrwydd i ni y byddwch chi'n gwneud hynny mewn pryd, mor anodd ag y gallai fod. Ond wrth gwrs, mae cyflawni hynny, fel yr ydych chi'n ei ddweud yn eich datganiad, yn golygu gweithio'n agos â gweinyddiaethau datganoledig eraill a Llywodraeth y DU. Rwy'n meddwl tybed sut, yn yr hinsawdd sydd ohoni, yr ydych chi'n sicrhau bod llais Cymru yn cael ei glywed yn y trafodaethau hynny, oherwydd, wyddoch chi, nid wyf i'n llawn hyder, hyd yn oed os yw'n cael ei glywed, bod unrhyw un yn gwrando arno. Os oes anghytuno ynghylch rhai o'r cynigion, sut ydych chi'n datrys y rheini? Fy mhryder i, yn rhy aml, yw y gallai Llywodraeth y DU fanteisio ar ei blaenoriaeth mewn ffordd sy'n gweithio'n groes i fuddiannau Cymru. Dywedodd Prif Weinidog y DU ddoe y byddai gan y gweinyddiaethau datganoledig ran fwy blaenllaw i'w chwarae. Rwy'n meddwl tybed sut yr ydych chi'n rhagweld y bydd hynny'n digwydd mewn gwirionedd. Ddwy flynedd yn ôl, dywedasoch fod Gweinidogion Llywodraeth y DU yn teimlo bod ganddyn nhw, ac rwy'n dyfynnu, 'bwerau hud', dros amaethyddiaeth Cymru, er ei fod yn fater datganoledig. Dywedasoch eich bod chi wedi ei gwneud yn eglur na allant wthio eu hunain arnom. Wel, rwy'n meddwl tybed pa ran ydych chi'n ei chwarae, felly, yn y trafodaethau am y cytundeb masnachu newydd rhwng y DU a Seland Newydd, oherwydd rydych chi'n cyfaddef eich hun y byddai mewnlifiad o gig oen Seland Newydd - yn eich geiriau eich hun yn dinistrio diwydiant cig oen Cymru yn llwyr. Nawr, yn enwedig yng nghyd-destun Brexit heb gytundeb, mae'n rhy ddychrynllyd i feddwl am effaith hynny. Felly, pan fyddwch chi'n gwneud y trefniadau hyn gyda Llywodraeth y DU, wrth gwrs, mae amseru a phwysau amser yn golygu bod yn rhaid i chi, yn aml iawn, danseilio'r gweithdrefnau craffu arferol sydd gennym ni yma yn y Cynulliad. Felly, pa sicrwydd allwch chi ei roi i ni fel Aelodau Cynulliad y gwrthbleidiau, ac i Aelodau eich meinciau cefn eich hun hefyd, y byddwn ni'n gallu craffu'n briodol ar eich penderfyniadau a'ch dwyn i gyfrif mewn ffordd sy'n caniatáu i ni gyflawni ein dyletswyddau a'n rhwymedigaethau fel Aelodau Cynulliad? A dau bwynt byr iawn i gloi - er eu bod nhw'n bwyntiau pwysig dros ben. Mewn unrhyw senario ar ôl Brexit, ond yn enwedig o fewn cyd-destun 'dim cytundeb', pa gynlluniau sydd gan y Llywodraeth i sicrhau'r farchnad ddomestig fwyaf posibl ar gyfer cynnyrch o Gymru? Ac rwy'n meddwl yn benodol am gaffael cyhoeddus, oherwydd rydym ni wedi bod yn sôn am hyn ers blynyddoedd lawer iawn. Nid ydym ni wedi cyrraedd pwynt o hyd lle'r ydym ni'n teimlo bod arian Cymru yn gweithio mor galed ag y gall er budd Cymru, ac, wrth gwrs, bydd angen iddo weithio'n galetach nag erioed yn y math hwn o senario. Yn olaf, o ran llywodraethu amgylcheddol, dywedasoch y llynedd wrth y Pwyllgor Newid Hinsawdd, yr Amgylchedd a Materion Gwledig y byddech - ac rwy'n dyfynnu 'manteisio ar y cyfle deddfwriaethol priodol cyntaf i gynnwys yr egwyddorion amgylcheddol mewn cyfraith a chau'r bwlch llywodraethu.' Wel, yn amlwg, mae'r cloc yn tician yn uwch nag erioed erbyn hyn, ac rwy'n meddwl tybed a allech chi roi diweddariad i ni ynghylch sut yr ydych chi'n bwriadu llenwi'r bwlch hwnnw yn y cyfnod byr sydd ar ôl i ni nawr, o bosibl.